Document ID: /fineweb-2-swissfilter-quality_10-filterrobots/filtered/02038.jsonl.gz/236

L’arena da biatlon a Lantsch è en funcziun dapi l’enviern 2013. Sco quai ch’il chanzlist da Lantsch Ursin Fravi ha ditg, vegnia la radunanza communala da Lantsch dals 11 d’october tranter auter a decider davart in credit da 370’000 francs per il Nordic House. Plinavant duain vegnir approvads ils contracts dal dretg da bajegiar ed il contract da fittanza.Il center da sport duai vegnir manà da la «Nordic & Biathlon SA» ch’è vegnida fundada il 2012.
Actualmain posseda l’arena da biatlon a Lantsch ina licenza B da la «International Biathlon Union» IBU. Premissa per la construcziun dal nov bajetg è, da survegnir ina licenza A che vala era per manar tras cursas da biatlon da la cuppa mundiala e campiunadis mundials.
Sche tut va tenor plan, pon las lavurs da construcziun cumenzar la primavaira da l’auter onn.